CELEX: 62019TN0587
Language: hu
Date: 2019-08-26 00:00:00
Title: T-587/19. sz. ügy: 2019. augusztus 26-án benyújtott kereset – Frutas Tono kontra EUIPO – Agrocazalla (Marién)

28.10.2019   
            
            
               HU
            
            
               Az Európai Unió Hivatalos Lapja
            
            
               C 363/24
            
         
      2019. augusztus 26-án benyújtott kereset – Frutas Tono kontra EUIPO – Agrocazalla (Marién)
      (T-587/19. sz. ügy)
      (2019/C 363/32)
      A keresetlevél nyelve: spanyol
      
         Felek
      
      
         Felperes: Frutas Tono, SL (Benifairo de la Valldigna, Spanyolország) (képviselő: A. Cañizares Doménech ügyvéd)
      
         Alperes: az Európai Unió Szellemi Tulajdoni Hivatala (EUIPO)
      
         A másik fél a fellebbezési tanács előtti eljárásban: Agrocazalla, SL (Lorca, Spanyolország)
      
         Az EUIPO előtti eljárás adatai
      
      
         A vitatott védjegy bejelentője: a felperes
      
         A vitatott védjegy: Marién európai uniós ábrás védjegy – 15 146 021. sz. védjegybejelentés
      
         Az EUIPO előtti eljárás: felszólalási eljárás
      
         A megtámadott határozat: az EUIPO negyedik fellebbezési tanácsának 2019. június 25-én hozott határozata (R 171/2018-4. sz. ügy)
      
         Kereseti kérelmek
      
      A felperes azt kéri, hogy a Törvényszék:
      
                  —
               
               
                  helyezze hatályon kívül a megtámadott határozatot, következésképpen helyezze hatályon kívül a felperesnek a felszólalási osztály és a fellebbezési tanács előtt felmerülő költségek viselésére való kötelezését, és hozzon helyette olyan másik határozatot, amely elrendeli az EUIPO fellebbezési tanácsa előtti eljárásnak addig az időpontig való felfüggesztését, ameddig az EUIPO a felszólaló védjegyének törlése tárgyában határoz, vagy másodlagosan
               
            
                  —
               
               
                  amennyiben az EUIPO már elrendelte a felszólaló védjegyének törlését abban az időpontban, amikor a Törvényszék a jelen ügyben ítéletet hoz, a fellebbezési tanács határozatát is helyezze hatályon kívül azzal az indokkal, hogy a fellebbezési tanács nem vizsgálta megfelelően az ütköző védjegyek lajstromozásának kompatibilitására gyakorolt hatást, aminek folytán az eljárását hivatalból fel kellett volna függesztenie, vagy harmadlagosan
               
            
                  —
               
               
                  abban az esetben, ha a fentieket nem állapítja meg, mondja ki, hogy a fent kifejtett indokok összességére tekintettel nem áll fenn az ütköző védjegyek összetévesztésének veszélye;
               
            
                  —
               
               
                  az alperest kötelezze a költségek viselésére.
               
            
         Jogalapok
      
      
                  —
               
               
                  A vitatott védjegy jogosultjának az 1994. január 12-én a 39. osztály vonatkozásában bejelentett 1798380. sz. MARIEN, az 1994. január 25-én a 35. osztály vonatkozásában bejelentett 1800302 sz. MARIEN, és az 1999. március 23-án a 31. osztály vonatkozásában bejelentett 2222325 sz. MARIEN spanyol nemzeti védjegyekre vonatkozó elsőbbségi joga;
               
            
                  —
               
               
                  az (EU) 2017/1001 európai parlamenti és tanácsi rendelet 8. cikke (1) bekezdése a) pontjának megsértése.